CELEX: C2005/171/08
Language: sl
Date: 2005-07-09 00:00:00
Title: Sodba Sodišča (peti senat) z dne 28. aprila 2005 v zadevi C-157/04: Komisija Evropskih skupnosti proti Kraljevini Španiji (Neizpolnitev obveznosti države — Ravnanje z odpadki — Direktive 75/442/EGS, 91/689/EGS in 1999/31/ES — Odlagališča Punte de Avalos in Olvere)

9.7.2005   
            
            
               SL
            
            
               Uradni list Evropske unije
            
            
               C 171/4
            
         
      SODBA SODIŠČA
   
   (peti senat)
   z dne 28. aprila 2005
   v zadevi C-157/04: Komisija Evropskih skupnosti proti Kraljevini Španiji (1)
   
   (Neizpolnitev obveznosti države - Ravnanje z odpadki - Direktive 75/442/EGS, 91/689/EGS in 1999/31/ES - Odlagališča Punte de Avalos in Olvere)
   (2005/C 171/08)
   Jezik postopka: španščina
   V zadevi C-157/04, Komisija Evropskih skupnosti (zastopnika: G. Valero Jordana in M. Konstantinidis) proti Kraljevini Španiji (zastopnica: L. Fraguas Gadea), zaradi tožbe zaradi neizpolnitve obveznosti na podlagi člena 226 ES, vložene dne 29. marca 2004, je Sodišče (peti senat), v sestavi R. Silva de Lapuerta, predsednica senata, C. Gulmann in J. Klučka (poročevalec) sodnika, generalni pravobranilec: M. Poiares Maduro, sodni tajnik: R. Grass, dne 28. aprila 2005 razglasilo sodbo, katere izrek se glasi:
   
               1.
            
            
               Kraljevina Španija s tem, da ni sprejela potrebnih ukrepov za zagotovitev uporabe členov 4, 8, 9, in 13 Direktive Sveta 75/442/EGS z dne 15. julija 1975 o odpadkih, kot je bila spremenjena z Direktivo Sveta 91/156/EGS z dne 18. marca 1991, člena 2 Direktive Sveta 91/689/EGS z dne 12. decembra 1991 o nevarnih odpadkih, in člena 14 Direktive Sveta 1999/31/ES z dne 26. aprila 1999 o odlaganju odpadkov na odlagališčih, ni izpolnila obveznosti iz navedenih direktiv glede nenadzorovanega odlagališča na območju Punte de Avalos na otoku Gomera (Avtonomna skupnost Kanarov).
            
         
               2.
            
            
               Kraljevina Španija s tem, da ni sprejela potrebnih ukrepov za uporabo členov 4, 8, 9 in 13 Direktive 75/442, kot je bila spremenjena z Direktivo 91/156, ni izpolnila obveznosti iz te direktive glede nenadzorovanega odlagališča Olvere v provinci Cadix (Avtonomna skupnost Andaluzije).
            
         
               3.
            
            
               Kraljevini Španiji se naloži plačilo stroškov.
            
         
      (1)  UL C 106, 30.4.2004.